
Parlamentul  României

Camera  Deputaţilor

Comisia pentru industrii si servicii






                              Bucureşti, 09.09.2002








                     Nr.23/152/2002

BIROUL PERMANENT

AL

CAMEREI DEPUTAŢILOR



În conformitate cu Regulamentul Camerei Deputaţilor, vă înaintăm, alăturat, Raportul asupra proiectului de Lege pentru acceptarea amendamentelor la anexa la Protocolul din 1978 referitor la Convenţia internaţională din 1973 pentru prevenirea poluării de către nave, adoptate de Organizaţia Maritimă Internaţională prin Rezoluţia MEPC.95 (46) a Comitetului pentru Protecţia Mediului Marin la Londra la 27 aprilie 2001.



În raport de obiectul şi conţinutul său, proiectul de lege face parte din categoria legilor ordinare.

PREŞEDINTE,

István Antal

RAPORT

asupra proiectului de Lege pentru acceptarea amendamentelor la anexa la Protocolul din 1978 referitor la Convenţia internaţională din 1973 pentru prevenirea poluării de către nave, adoptate de Organizaţia Maritimă Internaţională prin Rezoluţia MEPC.95 (46) a Comitetului pentru 

Protecţia Mediului Marin la Londra la 27 aprilie 2001



1. Comisia pentru industrii şi servicii a fost sesizată pentru avizare şi dezbatere în fond cu proiectul de Lege pentru acceptarea amendamentelor la anexa la Protocolul din 1978 referitor la Convenţia internaţională din 1973 pentru prevenirea poluării de către nave, adoptate de Organizaţia Maritimă Internaţională prin Rezoluţia MEPC.95 (46) a Comitetului pentru Protecţia Mediului Marin la Londra la 27 aprilie 2001, primit cu nr.386 din 3 septembrie 2002.



Proiectul de lege a fost avizat favorabil de Consiliul Legislativ cu nr.771 din 13 iunie 2002.



Proiectul de lege a fost trimis spre adoptare Camerei Deputaţilor cu Decretul 698 din 16 iulie 2002.



Proiectul de lege a fost emis pentru acceptarea amendamentelor la Protocolul din 1978 referitor la Convenţia Internaţională din 1973 pentru prevenirea poluării de către nave.



România care este membru al Organizaţiei Maritime Internaţionale din anul 1965, a aderat la Convenţia internaţională din 1973 pentru prevenirea poluării de către nave modificată prin Protocolul de la Londra din 1978 (MARPOL 73/78) prin Legea nr.6/1993 şi respectiv prin Ordonanţa Guvernului nr.38/2001 aprobată prin Legea nr.750/2001.



Perfecţionarea regulilor prevăzute în anexele la MARPOL 73/78, se face prin adoptarea de amendamente de Conferinţa părţilor contractante sau de Comitetul pentru Protecţia Mediului Marin, unul din principalele organisme ale Organizaţiei Maritime Internaţionale. Amendamentele astfel adoptate sunt introduse în legislaţia naţională a părţilor contractante.



2. În raport de obiectul şi conţinutul său, proiectul de lege face parte din categoria legilor ordinare.



3. Proiectul de lege a fost examinat în şedinţa comisiei din data de 3 septembrie 2002. La lucrările comisiei au participat invitaţi din partea Ministerului Lucrărilor Publice, Transporturilor şi Locuinţei.



4. La lucrările comisiei au fost prezenţi 22 deputaţi din totalul de 26 deputaţi membri ai comisiei.



Raportul comisiei asupra proiectului de lege a fost adoptat cu unanimitate de voturi.



În urma dezbaterii, Comisia pentru industrii şi servicii propune adoptarea proiectului de lege în forma propusă de iniţiatori.

                      PREŞEDINTE,                                        SECRETAR,

                        István Antal                                          Aurelia Vasile

Experţi,

Daniel Bădina

Viorela Gondoş

